53/1999. Számviteli kérdés
A vevőtől kapott előleg áfa-tartalmát nem szerepeltetjük könyveinkben a vevőtől kapott előlegek között. Eljárásunk megfelel-e a számviteli törvény előírásainak?
A kérdésben megfogalmazott előlegkönyvelési módszer nem felel meg a számviteli előírásoknak. A számviteli törvény 1. számú mellékletének 19. pontja szerint ugyanis a vevőktől kapott előleget a befolyt összegben kell kimutatni. A törvényi előírás szerint tehát a vevőktől kapott előleg áfáját is tartalmazó teljes összegét kell a kötelezettségek között a könyvekben szerepeltetni. Az előleg könyvelése a következő módon történhet:
(A feltüntetett számlaszámok a javasolt számlatükör szerint értendők.)
 T 381- 
384	 K 441	 Az előleg jóváírásának könyvelése a számlát helyettesítő okmány és a pénztárbizonylat, illetve a bankbizonylat alapján, teljes összegben.	
 T 369-	 K 467	 Az előleg összegében levő, fizetendő általános forgalmi adó könyvelése a számlát helyettesítő okmány alapján.	
 T 31-	 K 91-94 
467	 A számlázott, elismert teljesítés könyvelése a számla alapján, az általános forgalmi adó felszámításával.	
 T 441-	 K 31	 A vevőtől kapott előleg levonása (beszámítása) a vevőkövetelésből.	
 T 467-	 K 369	 A fizetendő általános forgalmi adó helyesbítése az előleg összegében lévő, már elszámolt általános forgalmi adó összegével. (A számlázás könyvelésekor a 467-es számlán az ellenértékhez kapcsolódó teljes általános forgalmiadó-fizetési kötelezettség megjelent.)